Translate the text from Welsh to English.



 
Bydd Rhaglen Genedlaethol Argyfwng yr Hinsawdd Iechyd a Gofal Cymdeithasol yn ariannu prosiectau gan fyrddau iechyd a chyrff y GIG mewn ymgais i sicrhau lleihad o fwy na thraean mewn allyriadau carbon erbyn 2030\.  

  

Mae GIG Cymru yn cynhyrchu allyriadau sy’n gyfwerth â thua 1 miliwn tunnell o CO2 y flwyddyn. Mae’n cynhyrchu mwy o allyriadau na’r un corff arall yn sector cyhoeddus Cymru.  

  

Cyhoeddodd Llywodraeth Cymru ei Gynllun Cyflenwi Strategol Datgarboneiddio GIG Cymru y llynedd. Roedd yn cynnwys 46 o fentrau i helpu GIG Cymru i chwarae ei ran tuag at uchelgais 2030\. Bydd hyn yn helpu Cymru i gyrraedd ei tharged deddfwriaethol cyffredinol, sef Sero Net erbyn 2050\.  

  

Roedd y strategaeth yn cynnwys trydaneiddio cerbydau fflyd, defnyddio goleuadau carbon isel yn holl adeiladau’r GIG, lleihau’r defnydd o nwyon niweidiol a dylunio system iechyd a gofal cymdeithasol y dyfodol i fod mor garbon isel â phosibl.  

  

Dywedodd Prif Weithredwr GIG Cymru Judith Paget:



> “Gan fod Gwasanaeth Iechyd Gwladol Cymru yn cynhyrchu mwy o CO2 na’r un corff arall yn y sector cyhoeddus, mae angen iddo chwarae ei ran i ddiogelu iechyd a lles cenedlaethau’r dyfodol.  
> 
>   
> 
> “Gallwn ni i gyd helpu’r ymdrech hon drwy ddychwelyd meddyginiaeth sydd heb ei defnyddio i’r fferyllfa, gofyn am anadlydd mwy cynaliadwy neu gerdded, beicio neu ddefnyddio trafnidiaeth gyhoeddus i fynd i apwyntiadau.  
> 
>   
> 
> “Rydym hefyd yn annog ceisiadau gan gyrff y Gwasanaeth Iechyd am hyd at £60,000 yn y flwyddyn gyntaf ar gyfer mentrau bach a chanolig i leihau allyriadau carbon neu helpu’r sector i addasu i effeithiau’r newid yn yr hinsawdd.”


Un o’r ffyrdd y mae GIG Cymru yn mynd ati i leihau allyriadau carbon yw drwy leihau’r defnydd o anadlyddion sydd â photensial cynhesu byd\-eang (GWP) uchel, o dros 70 y cant i lai nag 20 y cant erbyn 2025\.  

  

Gall pobl sy’n defnyddio anadlyddion ofyn i’w presgripsiynydd newid eu hanadlydd arferol am un carbon isel.  

  

Dywedodd Dr Thomas Downs, Meddyg Iau, sylfaenydd Grŵp Gwyrdd Ysbyty Gwynedd, un o Gymrodyr Comisiwn Bevan ac aelod o dîm Iechyd Gwyrdd Cymru:



> “Hyd yma, mae llawer o’r gwaith i wneud ein gofal iechyd yng Nghymru yn fwy cynaliadwy ac yn fwy doeth o ran yr hinsawdd wedi bod yn wirfoddol, gyda grwpiau gwyrdd ysbytai a rhwydweithiau gwyrdd arbenigol yn cael eu datblygu ar draws Cymru, fel rhan o’n rhwydwaith Iechyd Gwyrdd Cymru. Bydd y cyllid hwn gan Lywodraeth Cymru yn cael ei groesawu’n fawr gan y dylai gynyddu gallu gweithwyr iechyd i weithredu. Y gobaith yw y bydd hyn yn ein galluogi i drosi’n gynt at ofal iechyd mwy amgylcheddol gynaliadwy a chadarn.  
> 
>   
> 
>  “A ninnau’n weithwyr iechyd, rydym yn cydnabod bod iechyd a lles pobl, a’n gallu i ddarparu gofal iechyd cynaliadwy, yn dibynnu ar hinsawdd a byd natur iach. O ganlyniad, mae ein dyletswydd broffesiynol i “wneud dim niwed” yn mynd y tu hwnt i’n clinigau a’n hysbytai i’r amgylchedd yr ydym yn ei rannu ac y mae iechyd a lles ein cleifion yn dibynnu arno.”


Rhaid i brosiectau sy’n gymwys am y £2\.4 miliwn o gyllid gyfrannu at yr uchelgais i sector cyhoeddus Cymru yn ei gyfanrwydd fod yn Sero Net erbyn 2030 a/neu gynyddu gallu i ymdopi ag effeithiau’r newid yn yr hinsawdd, drwy wneud y canlynol:


* Cefnogi gweithgareddau cyfathrebu, ymgysylltu neu newid ymddygiad sy’n helpu i ymwreiddio’r agenda newid hinsawdd o fewn y sefydliad, a/neu
* Ysgogi’r gwaith o weithredu cynlluniau datgarboneiddio ar lefel sefydliad, gan gynnwys drwy ariannu mentrau neu swyddi penodol, a/neu
* Ariannu mentrau neu weithgarwch arloesol bach a chanolig ar lawr gwlad.


Gall cyrff y GIG gael rhagor o wybodaeth neu ofyn am ffurflen gais ar gyfer y cyllid drwy e\-bostio igc.argyfwnghinsawdd@llyw.cymru







Translation:


 
The Health and Social Care Climate Emergency National Programme is looking to fund projects from health boards and NHS organisations in a bid to reduce carbon emissions by more than a third by 2030\.  

  

NHS Wales produces around 1m tonnes of CO2 equivalent a year and is the largest public sector emitter in Wales.  

  

The Welsh Government published its NHS Wales Decarbonisation Strategic Delivery Plan last year which included 46 initiatives to help NHS Wales meet its contribution to the 2030 ambition. This will help Wales meet its total legislative target of Net Zero by 2050\.  

  

The strategy included electrifying fleet vehicles, using low carbon lighting in all NHS buildings, reducing the use of harmful gases and designing the future health and care social system to be as low carbon as possible.  

  

NHS Wales Chief Executive Judith Paget said



> “As the largest public sector emitter of CO2, the NHS in Wales needs to play its part to protect the health and wellbeing of future generations.  
> 
>   
> 
> “We can all help with this effort by returning unused medication to their pharmacy, asking for a more sustainable inhaler or using active or public transport to attend appointments.  
> 
>   
> 
> “We are also encouraging applications from NHS Organisations for up to £60k in the first year for small to medium sized initiatives to reduce carbon emissions or help the sector adapt to the impacts of climate change.”


One of the ways NHS Wales is working to reduce carbon emissions is by reducing the use of high global warming potential (GWP) inhalers from more than 70 per cent to less than 20 per cent by 2025\.  

  

People who use inhalers can ask their prescriber to switch their regular inhaler to a low\-carbon alternative.  

  

Dr Thomas Downs, Junior Doctor, founder Ysbyty Gwynedd Green Group, Bevan Commission Fellow and part of the Green Health Wales team, said:



> “To date a lot of the work to make our healthcare more sustainable and climate\-smart in Wales has been voluntary, with hospital green groups and specialty green networks being developed across Wales, as part of our Green Health Wales network. This funding from the Welsh Government will be well\-received, as it should increase health workers capacity for action and hopefully accelerate our transition to more environmentally sustainable and resilient healthcare.  
> 
>   
> 
>  “As health workers we recognise our human health and well\-being, and our ability to provide sustainable healthcare depends on a healthy climate and nature, so professionally our duty to “do no harm” extends beyond our clinics and hospitals to our shared environment, on which our patients’ health and well\-being depends.”


Eligible projects for the £2\.4m funding must deliver towards the ambition for the Welsh public sector to be collectively Net Zero by 2030 and/or increase resilience to the impacts of climate change, by:


* Supporting communication, engagement or behavioural change activity that helps embed the climate change agenda within the organisation, and/or
* Driving the implementation of organisation\-level decarbonisation plans, including through funding specific initiatives or posts, and/or
* Providing funding for small to medium\-sized grass\-roots initiatives or innovation activity.


NHS organisations can find out more or request a funding application form by contacting hsc.climateemergency@gov.wales